
Здравейте,


Втората жена на дядо ми(имат законен брак) имаше брат, който почина миналата година, и който нямаше други наследници а остави апартамент в гр. София. Дядо ми и жена му също нямат други наследници освен мен като внук на дядо ми. 


Жената на дядо ми вече е извършила няколко конклудентни действия като прехвърляне на всички останали пари от банковите сметки на брат ѝ и тяхното закриване(с помощта на удостоверение за наследници). Плащане на битови сметки и данък на апартамента и уреждане на дребни задължения, също и закриване на телефонен номер. Вече са преместени и си живеят във въпросният апартамент.


За съжаление не се знае къде е нотариалният акт и съответно по въпросът за прехвърлянето или дори за смяната на техните адресни регистрации не е направено нищо на този етап.


Въпросът ми към вас е дали този апартамент се прехвърля автоматично с оглед на горните факти към жената на дядо ми и впоследствие и към мен или каква точно е процедурата в този случай, тъй като те двамата са доста възрастни и не могат да ходят да разпитват и да се занимават, разчитат на мен за информация и насоки.


Предполагам не е автоматична процедурата, защото се пак администрацията ни е на хартия, но не знам накъде да поема.


Предварително благодаря за всякаква информация, с която можете да ми помогнете.


Поздрави


 

Въпрос относно придобиване на недвижим имот по наследство
=========================================================

 

Здравейте,


по силата на наследяването, без да е необходимо съставяне на нотариални актове, се придобива апартаментът след смъртта на наследодателя – братът на втората жена на дядо Ви. Необходимо е обаче въпросното обстоятелство да се декларира от наследницата в местната община, дирекция Местни данъци и такси. На място ще й предоставят декларация за попълване по образец, а тя е необходимо да представи оригинал и копие на удостоверение за наследници.


Поздрави,  

адв. Николина Митова  

тел. 0898 303092


